Бени Бенаси
Марко Бенаси (), по-известен като Бени Бенаси (Benny Benassi), е италиански хаус и електроклаш DJ.

Работи заедно с братовчед си Алесандро „Але“ Бенаси. Двамата продуцират музика под името Benassi Bros. Кариерата на дуета започва в края на 1980-те години.

Най-големият му хит е „I Feel So Fine“ от 2001 г., който той издава под името KMC с вокалите на италианската певица Dhany. След като променя стила си от еврохаус към електро, през 2002-2003 г. Бенаси пуска друг много успешен сингъл – „Satisfaction“, считан за „предтеча“ на електрохаус музиката като жанр, и добил голяма популярност и с провокативното си видео.

Песента достига до номер 2 в класациите на Великобритания, след като звукозаписната компания на клуба Ministry of Sound решава да смени оригиналното видео с ново, в което полуголи манекенки си служат с разни инструменти за строителни дейности, като почти им правят реклама на техническите характеристики, всяка със сексуален маниер във видеото. Постепенно все по-често синглите на Бенаси започват да се въртят по клубовете в Европа.

По-късно Бенаси създава своя собствен лейбъл Pump-Kin Music. Дейността му е фокусирана върху продуциране на слабоизвестни музиканти и DJ-и.

Албуми 
 Hypnotica (2003), като Benny Benassi presents The Biz
 Pumphonia (2004), като Benassi Bros
 ...Phobia (2005), като Benassi Bros
 Best Of (2005), като Benassi Bros
 Re-Sfaction 2 (2006), като Бени Бенаси

Източници 

Италиански диджеи
Носители на награда „Грами“
Италиански музикални продуценти